Държавен вестник, бр. 31, 2024 г., стр. 29

БРОЙ  31	
Д Ъ Р Ж А В Е Н  В Е С Т Н И К 	
СТР.  29  
на съвет по чл. 21, ал. 1 от Закона за адми-
нистрацията, приет с Постановление № 117 
на Министерския съвет от 2012 г.
Министър-председател:  
Николай Денков
За главен секретар на Министерския съвет: 
Росен Кожухаров
2605
ПОСТАНОВЛЕНИЕ № 96 
ОТ 4 АПРИЛ 2024 Г.
за одобряване на допълнителни трансфери 
по бюджета на Столичната община за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни транс-
фери за други целеви разходи по бюджета на 
Столичната община за 2024 г. в общ размер 
45 353 000 лв.:
1. за финансиране на разходи за изграж-
дане на Линия 3 на метрото в София, етап 3, 
лот 2 – участък ул. Шипка – ж.к. Гео Милев 
(район „Слатина“) – зала „Арена Армеец“/
„София Тех парк“ – бул. Цариградско шосе, 
включително за проектиране, доставка, монтаж 
и въвеждане в експлоатация на системи за 
контрол и управление на влаковото движение, 
комуникации, перонни преградни врати и за 
строителство на метростанция до жп гара Обе-
ля на линията София – Кюстендил с тунелна 
връзка с метродепо „Обеля“ – 40 000 000 лв.;
2. за действително извършените за периода 
от 1 януари 2024 г. до 31 март 2024 г. разходи 
за охрана от полицейски органи на Страте-
гически обект за националната сигурност 
„Метрополитен – София“ – 5 353 000 лв.
(2) Средствата по ал. 1, т. 1 се предоставят 
въз основа на заявка на Столичната община 
на базата на фактически извършени, но не-
разплатени разходи.
Чл. 2. (1) Допълнителният трансфер по 
чл. 1, ал. 1, т. 1 да се осигури за сметка на 
капиталовите разходи по централния бюджет 
за 2024 г.
(2) Допълнителният трансфер по чл. 1, ал. 1, 
т. 2 да се осигури за сметка на преструкту-
риране на разходите и/или трансферите по 
централния бюджет за 2024 г.
Чл. 3. Министърът на финансите да из-
върши произтичащите от чл. 1 промени по 
централния бюджет за 2024 г., включително 
на бюджетните взаимоотношения на Столич-
ната община с централния бюджет за 2024 г.
Заключителни разпоредби
§ 1. Постановлението се приема на ос-
нование чл. 55а и чл. 109, ал. 3 от Закона 
за публичните финанси и чл. 106, ал. 6 от 
Закона за държавния бюджет на Република 
България за 2024 г.
§ 2. Изпълнението на постановлението 
се възлага на кмета на Столичната община.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Николай Денков
За главен секретар на Министерския съвет: 
Росен Кожухаров
2606
ПОСТАНОВЛЕНИЕ № 97 
ОТ 4 АПРИЛ 2024 Г.
за одобряване на допълнителни плащания 
по бюджета на Министерството на здра­
веопазването за 2024 г. за предоставяне на 
безлихвена възмездна финансова помощ на 
„Специализирана болница за рехабилита­
ция – Котел“ – ЕООД – гр. Котел
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни пла-
щания по бюджета на Министерството на 
здравеопазването за 2024 г. в частта на фи-
нансирането на бюджетното салдо за сметка 
на централния бюджет в размер 750 000 лв.
(2) Средствата по ал. 1 се предоставят 
за безлихвена възмездна финансова помощ 
на „Специализирана болница за рехабили-
тация – Котел“ – ЕООД – гр. Котел, за фи-
нансиране на просрочени задължения, в т.ч. 
неразплатени разходи за персонал.
Чл. 2. (1) Средствата по чл. 1 се възста-
новяват от „Специализирана болница за ре-
хабилитация – Котел“ – ЕООД – гр. Котел, 
по бюджета на Министерството на здраве­
опазването в срок до 31 юли 2027 г.
(2) За невъзстановени в пълен размер суми 
в срока по ал. 1 върху непогасената част се 
дължат лихви съгласно Закона за лихвите 
върху данъци, такси и други подобни дър-
жавни вземания.
Чл. 3. Министърът на здравеопазването да 
извърши съответните промени по бюджета 
на Министерството на здравеопазването за 
2024 г. и да уведоми министъра на финансите.
Чл. 4. Министърът на финансите да из-
върши произтичащите от чл. 1 промени по 
централния бюджет за 2024 г.
Заключителни разпоредби
§ 1. Постановлението се приема на осно-
вание чл. 109, ал. 4, т. 2 от Закона за публич-
ните финанси.
§ 2. Изпълнението на постановлението се 
възлага на министъра на здравеопазването.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Николай Денков
За главен секретар на Министерския съвет: 
Росен Кожухаров
2607